“IARSCRÍBHINN XV A GHABHANN LE CAIBIDIL 5

COMHFHOGASÚ NA REACHTAÍOCHTA CUSTAIM

Cód Custaim an Aontais

Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais

Tráthchlár: déanfar forálacha an Rialacháin thuasluaite a ionchorprú i ndlí na hÚcráine laistigh de 4 bliana tar éis theacht i bhfeidhm an Chomhaontaithe seo, cé is moite d’Airteagail 1, 2, 4, agus 26, Airteagail 42(3), 46(3) agus 46(5) go (7), Airteagail 49, 50, 64 go 68, Airteagal 88, pointe (c), Airteagail 112(2), an dara fomhír agus an tríú fomhír, agus Airteagal 114(1), an dara fomhír agus an tríú fomhír, Airteagail 136, Airteagail 179 go 181 agus 204, Airteagal 206, pointe (b), Airteagail 208 go 209, 234 agus 278 go 288.

Déanfar an comhfhogasú d’Airteagail 5 go 8, 16, 17, 18 go 21, 52 go 55, 56, 57agus 77 go 87, Airteagal 88, pointí (a) agus (b), Airteagail 89 go 111, Airteagal 112(1), (3) agus (4), Airteagal 112(2), an chéad fhomhír, Airteagal 113, Airteagal 114(1), an chéad fhomhír, Airteagal 114(2), (3) agus (4), Airteagail 115 go 126, 133 go 135, 137, 138 agus 182 go 187, Airteagal 203(3) agus (4), Airteagail 205, 211go 213, 218, 219, 222 go 225, 254, 255 agus 261, 262, 263 agus 277 de Rialachán (AE) Uimh. 952/2013 ar bhonn na hiarrachta is fearr is féidir.

Nós Imeachta Comhchoiteann maidir le hEarraí faoi Bhealach agus Doiciméad Riaracháin Aonair (DRA)

Coinbhinsiún an 20 Bealtaine 1987 maidir le Foirmiúlachtaí i leith Trádáil Earraí a Shimpliú

Coinbhinsiún an 20 Bealtaine 1987 maidir le nós imeachta comhchoiteann maidir le hearraí faoi bhealach

Tráthchlár: déanfar forálacha na gCoinbhinsiún thuasluaite, lena n-áirítear trí aontachas féideartha na hÚcráine leis na Coinbhinsiúin sin, a ionchorprú i ndlí na hÚcráine laistigh de 4 bliana tar éis theacht i bhfeidhm an Chomhaontaithe seo.

Faoisimh ó dhleacht chustaim

Rialachán (CE) Uimh. 1186/2009 ón gComhairle an 16 Samhain 2009 lena mbunaítear córas Comhphobail d’fhaoisimh ó dhleacht chustaim

Tráthchlár: déanfar Teidil I agus II den Rialachán thuaslauaite a ionchorprú i ndlí na hÚcráine tráth nach déanaí ná 4 bliana tar éis theacht i bhfeidhm an Chomhaontaithe seo.

Cosaint ceart maoine intleachtúil

Rialachán (AE) Uimh. 608/2013 ó Pharlaimint na hEorpa agus ón gComhairle an 12 Meitheamh 2013 maidir leis an bhforghníomhú a dhéanann údaráis chustaim ar chearta maoine intleachtúla

Tráthchlár: déanfar forálacha an Rialacháin thuasluaite, cé is moite d’Airteagal 26, a ionchorprú i ndlí na hÚcráine laistigh de 3 bliana tar éis theacht i bhfeidhm an Chomhaontaithe seo. Leis an oibleagáid féin comhfhogasú do Rialachán (AE) Uimh. 608/2013 a dhéanamh, ní chruthaítear aon oibleagáid ar an Úcráin bearta a chur i bhfeidhm i gcás nach gcosnaítear ceart maoine intleachtúla faoina dhlíthe agus rialacháin substainteacha maidir le maoin intleachtúil.

Nóta míniúcháin:

Chun críocha na hIarscríbhinne seo, ba cheart a thuiscint go gciallaíonn ‘comhfhogasú’ oibleagáid na hÚcráine forálacha ábhartha de chuid dhlí an Aontais a ionchorprú i ndlí na hÚcráine agus a chur chun feidhme go leanúnach i gcomhréir le hAirteagal 84 den Chomhaontú.

Chun críocha na hIarscríbhinne seo, tuigfear go gciallaíonn comhfhogasú ‘ar bhonn na hiarrachta is fearr is féidir’ oibleagáid na hÚcráine forálacha ábhartha de chuid dhlí an Aontais a ionchorprú i ndlí na hÚcráine agus a chur chun feidhme go leanúnach a mhéid is féidir agus i gcás inarb indéanta, chun na cuspóirí a leagtar amach in Airteagal 76 den Chomhaontú a bhaint amach.